ELTOS ŽINIOS, 1995.05.24 


RUSIJA PAGALIAU PAŽADĖJO ATIDUOTI LIETUVAI DALĮ TURTO, KUR] 
UŽGROBĖ SOVIETAI 


Rusija grąžins Lietuvos piliečiams santaupas, kurias jie SSRS metais 
buvo patikėję maskviškiam ryšių su užsieniu bankui ("Vnešekonombank"). 
Šis bankas tada kontroliavo visų SSRS piliečių asmeninius indėlius 
laisvai kontroliuojama valiuta. 


Apie tai telefoninimame pokalbyje su Lietuvos Ministru Pirmininku 
Adolfu Šleževičium pranešė Rusijos premjeras Viktoras Černomyrdinas. Jis 
patikino, kad pinigai bus pervesti Lietuvai šiais metais. 


1990 metais Lietuvai paskelbus Nepriklausomybės atkūrimo aktą, jos 
piliečiai "Vnešekonombanko" valiutinėse sąskaitose laikė daugiau kaip 7 
milijonus dolerių. Pagal tų laikų kursą tai buvo labai dideli indėliai. 
Dabar Maskva sutiko grąžinti šiuos indėlius su procentais (Lietuvai bus 
pervesta apie 10 milijonų dolerių). 


Rusijos premjeras taip pat patikino, kad netrukus bus grąžinti 
Lietuvai jos ambasadų pastatai Paryžiuje ir Romoje. Šiuos pastatus, 1940 
metais okupavusi Lietuvą, SSSR laikė savo nuosavybe. Derybos dėl jų 
grąžinimo Lietuvai pradėtos 1990 metais. Tuometinis SSRS lyderis 
Michailas Gorbačiovas bei premjeras Nikolajus Ryžkovas tvirtino, kad 
SSRS jį valdo teisėtai. Jie reikalavo, kad Lietuva šį turtą išpirktų. 


STEIGIAMAS EUROPOS INTEGRACIJOS DEPARTAMENTAS 


Vyriausybė pavedė Užsienio reikalų ministerijai įsteigti Europos 
integracijos departamentą ir jo direktoriumi paskirti vieną iš 
ministerijos sekretorių. Kitos ministerijos įpareigotos iki birželio 1 
dienos paskirti atsakingus ministerijų sekretorius integracijos į 
Europą reikalams, kurie koordinuotų ministerijų darbo grupių ar Europos 
integracijos padalinių darbą. 


Taip pat patvirtinta vyriausybinė Europos integracijos komisija, 
kurio pirmininkas bus Respublikos premjeras Adolfas Šleževičius. 


Birželio 12 dieną Lietuva tikisi pasirašyti sutartį su Europos 
Sąjunga dėl asocijuotos narystės. 


Lietuvos valstybinės ir vyriausybinės struktūros, pasak Respublikos 
Prezidento Algirdo Brazausko, turi padaryti viską, kad "Lietuvos ėjimas 
į Europą vyktų sklandžiai ir atitiktų Europos Sąjungos reikalavimus". 


PASKELBTAS ANTRASIS BALTIJOS ASAMBLĖJOS LITERATŪROS, MENO IR 
MOKSLO PREMIJŲ KONKURSAS 


Baltijos Asamblėja paskelbė antrąjį literatūros, meno ir mokslo 
premijų konkursą. Kasmetines premijas už geriausius Lietuvos, Latvijos 
ir Estijos meno, literatūros bei mokslo kūrinius Baltijos Asamblėja 


įsteigė 1994 metais. 


Pagal nuostatus Baltijos Asamblėjos literatūros premija skiriama už 
romaną, pjesę, eilėraščių, apsakymų, esė rinkinius ir kitus 
literatūrinius darbus, sukurtus viena kurios nors Baltijos šalių 
valstybine kalba. Kūrinys pirmą kartą turi būti publikuotas per 
paskutiniuosius dvejus metus, bet ne vėliau, kaip prieš šešis mėnesius 


